CELEX: C2005/006/68
Language: el
Date: 2005-01-08 00:00:00
Title: Απόφαση του Πρωτοδικείου, της 28ης Οκτωβρίου 2004, στην υπόθεση Τ-76/03, Herbert Μeister κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Υπάλληλοι — Τοποθέτηση προϊσταμένου σε νέα θέση εργασίας — Συμφέρον της υπηρεσίας — Αντιστοιχία των θέσεων εργασίας — Δικαίωμα της ελευθερίας εκφράσεως — Υποχρέωση αρωγής — Αιτιολογία — Δικαίωμα ακροάσεως — Εξωσυμβατική ευθύνη)

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/35
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 28ης Οκτωβρίου 2004
   στην υπόθεση Τ-76/03, Herbert Μeister κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Υπάλληλοι - Τοποθέτηση προϊσταμένου σε νέα θέση εργασίας - Συμφέρον της υπηρεσίας - Αντιστοιχία των θέσεων εργασίας - Δικαίωμα της ελευθερίας εκφράσεως - Υποχρέωση αρωγής - Αιτιολογία - Δικαίωμα ακροάσεως - Εξωσυμβατική ευθύνη)
   (2005/C 6/68)
   Γλώσσα διαδικασίας: η γαλλική
   Στην υπόθεση Τ-76/03, Herbert Μeister, υπάλληλος του Γραφείου Εναρμονίσεως στο πλαίσιο της Εσωτερικής Αγοράς, κάτοικος Muchamiel (Ισπανία), εκπροσωπούμενος από τον δικηγόρο G. Vandersanden, κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωπος: O. Waelbroeck), με αντικείμενο, αφενός, προσφυγή ακυρώσεως της αποφάσεως του ΓΕΕΑ PERS-AFFECT-02-30, της 22ας Απριλίου 2002, περί διορισμού του προσφεύγοντος προς το συμφέρον της υπηρεσίας, με τη θέση εργασίας του, ως νομικού συμβούλου στην υπεύθυνη για τις νομικές υποθέσεις αντιπροεδρία, και, αφετέρου, αγωγή αποζημιώσεως, το Πρωτοδικείο (τρίτο τμήμα), συγκείμενο από τους J. Azizi, πρόεδρο, M. Jaeger και E. Cremona, δικαστές, γραμματέας: D. Christensen, υπάλληλος διοικήσεως, εξέδωσε στις 28 Οκτωβρίου 2004 απόφαση με το ακόλουθο διατακτικό:
   
               1)
            
            
               Υποχρεώνει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) να καταβάλει στον προσφεύγοντα-ενάγοντα 5 000 ευρώ ως αποζημίωση λόγω υπηρεσιακού πταίσματος.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Το ΓΕΕΑ φέρει τα δικά του δικαστικά έξοδα και το ένα πέμπτο των εξόδων του προσφεύγοντος.
            
         
               4)
            
            
               Ο προσφεύγων φέρει τα τέσσερα πέμπτα των δικών του δικαστικών εξόδων.
            
         
      (1)  ΕΕ C 101 της 26.4.2003.